PATVIRTINTA

Neringos gimnazijos

direktoriaus 2024 m. rugsėjo 26 d.

įsakymu Nr. 5V-45/1

**NERINGOS GIMNAZIJOS**

**MOKINIŲ TARYBOS REGLAMENTAS**

**I. BENDROJI DALIS**

1. Mokinių taryba yra demokratiškai išrinkta Neringos gimnazijos mokinių savivaldos institucija.

2. Mokinių taryba veikia pagal Neringos gimnazijos nuostatus ir šį reglamentą.

**II. MOKINIŲ TARYBOS TIKSLAS IR UŽDAVINIAI**

3. *Tikslas* - vienyti gimnazijos mokinius bendrai veiklai, sprendžiant veiklos klausimus, ugdyti mokinių demokratiškumą, pilietinį ir socialinį sąmoningumą, bei skatinti mokinių iniciatyvumą, savarankiškumą ir kūrybiškumą.

4. *Uždaviniai:*

4.1. atstovauti ir ginti mokinių interesus gimnazijoje, bendradarbiaujant su gimnazijos vadovybe;

4.2. palaikyti ir skatinti mokinių iniciatyvas gimnazijoje ir visuomeniniame gyvenime;

4.3. ginti mokinių teises;

4.4. rengti diskusijas, konferencijas, susirinkimus ir kt. renginius, dominančius gimnazijos mokinius;

4.5. įtraukti mokinius į Neringos miesto bendruomenės savivaldos programas.

**III. MOKINIŲ TARYBOS FUNKCIJOS**

5. Pagal kompetenciją inicijuoja ir organizuoja neformalųjį mokinių ugdymą, laisvalaikį, socialinę veiklą ir paramą;

6. Priima sprendimus dėl mokinių pasitarimų, susirinkimų, konferencijų;

7. Bendradarbiauja su Gimnazijos vadovu, pavaduotojais, pagalbos mokiniui specialistais, socialiniais partneriais, savivaldos institucijomis;

8. Inicijuoja mokinių elgesio taisyklių kūrimą ir svarstymą;

9. Teikia siūlymus Gimnazijos vadovybei dėl ugdymo organizavimo, aprūpinimo, mokinių skatinimo ir nuobaudų skyrimo tvarkos;

10. Padeda organizuoti rūkymo, alkoholizmo, narkomanijos ir patyčių prevenciją;

11. Mokinių taryba deleguoja atstovus į Gimnazijos tarybą, teikia kandidatą į komisijos narius konkursui į gimnazijos vadovo pareigas, Savivaldybės mokinių tarybą, kitas veiklos grupes.

**IV. MOKINIŲ TARYBOS VEIKLOS ORGANIZAVIMO PRINCIPAI**

12. Mokinių tarybos veiklą reglamentuoja mokinių tarybos reglamentas, kurį įsakymu tvirtina Gimnazijos direktorius.

13. Mokinių tarybą sudaro mokiniai, renkami klasių susirinkime dvejiems metams.

13.1. Į Mokinių tarybą atstovai renkami iš 5-8, I-IV Gimnazijos klasių po 2 mokinius.

14. Mokinių tarybai vadovauja Gimnazijos mokinių tarybos pirmininkas. Gimnazijos mokinių tarybos

pirmininką dvejiems metams slaptu balsavimu renka ir atšaukia mokinių tarybos nariai.

15. Mokinių tarybos narį gali atšaukti jį išrinkę klasių mokiniai. Į atšaukto nario vietą išrenkamas naujas narys.

16. Mokinių tarybos narys gali atsistatydinti nesibaigus tarybos kadencijai, apie tai raštu įspėjęs mokinių tarybos pirmininką ne vėliau kaip prieš 10 darbo dienų.

17. Mokinių tarybos narį atšaukus, jam atsistatydinus arba dėl kitų priežasčių nutrūkus mokinių tarybos nario įgaliojimams pirma laiko, į jo vietą išrenkamas naujas narys, atstovaujantis jo klasės mokiniams iki veikiančios mokinių tarybos kadencijos pabaigos pagal šiame Reglamente numatytą mokinių tarybos narių rinkimo tvarką.

18. Mokinių tarybos posėdžiai šaukiami ne rečiau kaip 3 kartus per metus. Prireikus gali būti sušauktas

neeilinis mokinių tarybos posėdis. Posėdžiai gali būti organizuojami nuotoliniu būdu.

19. Mokinių tarybos posėdis yra teisėtas, jei jame dalyvauja 2/3 narių. Nutarimai priimami posėdyje

dalyvaujančiųjų balsų dauguma. Balsams pasiskirsčius po lygiai, skelbiamas pakartotinis balsavimas ir

galutinį sprendimą priima mokinių tarybos pirmininkas.

20. Likus ne mažiau kaip dviem mėnesiams iki mokinių tarybos kadencijos pabaigos skelbiami nauji mokinių tarybos rinkimai. Pasibaigus mokinių tarybos kadencijai, mokinių taryba baigia savo veiklą ir perduoda savo įgaliojimus naujai išrinktai tarybai.

**V. PIRMININKO PAREIGOS IR TEISĖS**

21. Pirmininkas užtikrina, kad mokinių tarybos veikla būtų vykdoma vadovaujantis šiuo Reglamentu.

22. Planuoja, organizuoja ir pirmininkauja mokinių tarybos posėdžiams.

23. Stebi mokinių tarybos posėdžiuose priimtų sprendimų vykdymą.

24. Kartu su mokinių tarybos nariais planuoja Tarybos veiklą einamiesiems mokslo metams.

25. Atstovauja gimnazijos mokiniams priimant sprendimus gimnazijoje ir už jos ribų.

26. Pirmininkas yra mokinių tarybos narys ir vadovaujasi mokinių tarybos nariui priskiriamomis pareigomis ir teisėmis.

**VI. MOKINIŲ TARYBOS NARIO PAREIGOS IR TEISĖS**

27. Dalyvauti Mokinių tarybos susirinkimuose.

28. Deleguoti narius į gimnazijos tarybą.

29.Skelbti informaciją gimnazijos teritorijoje tam skirtose vietose, gauti savo atstovams laiko pasisakymams klasių valandėlių metu ir tėvų susirinkimų metu.

30. Susipažinti su norminiais gimnazijos dokumentais ir jų projektais.

31. Rengti mokinių apklausas. Dalyvauti gimnazijos veiklos kokybės įsivertinimo veikloje.

32. Teikti siūlymus gerinant ugdymo procesą, dalyvauti rengiant auklėjamosios veiklos planus.

33. Reikalui esant dalyvauti sprendžiant konfliktus, iškilusius tarp mokinių, mokytojų, tėvų.

34. Rengti akcijas, kurių metu išsiaiškinama, kaip mokiniai naudojamasi gimnazijos vadovėliais, baldais, inventoriumi, kaip mokiniai elgėsi gimnazijos valgykloje, koridoriuose ir kt. Kaip laikosi mokinių uniformos dėvėjimo tvarka ir pan.

**VII.BAIGIAMOSIOS NUOSTATOS**

36. Reglamentas yra dokumentas, reglamentuojantis mokinių tarybos veiklą, bei reglamento laikytis privalo visi Mokinių tarybos nariai.

37. Mokinių tarybos reglamentas įsigalioja nuo jo patvirtinimo dienos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_